biswa921/hiwiki-latest-pages-articles-raw huggingface dataset:
लाल मिट्टी

right|thumb|240px|लाल मिट्टी
लाल मिट्टी (Red soil) लाल, पीली एवं चाकलेटी रंग की होती है। शुष्क और तर जलवायु में प्राचीन रवेदार और परिवर्तित चट्टानों के टुटने-फुटने से बनती है और यह मिट्टी पानी के संपर्क में आने से हल्की-हल्की पीली दिखती है इस मिट्टी में लोहा, ऐल्युमिनियम और चूना अधिक होता है। यह मिट्टी अत्यन्त रन्ध्रयुक्त होती है। इस मिट्टी में बाजरा की फसल अच्छी पैदा होती है, किन्तु गहरे लाल रंग की मिट्टी कपास, गेहूँ, दाल, मोटे अनाज, के लिए उपयुक्त है।

भारत में यह मिट्टी उत्तर प्रदेश के बुन्देलखण्ड से लेकर दक्षिण के प्रायद्वीप तक पायी जाती है। यह मध्यप्रदेश, छत्तीसगढ़, झारखण्ड, पश्चिमी बंगाल, मेघालय, नागालैण्ड, उत्तर प्रदेश, राजस्थान, तमिलनाडु तथा महाराष्ट्र में मिलती है। छत्तीसगढ़ में लाल-पीली मिट्टी को स्थानीय रूप से "मटासी मिट्टी" के नाम से जाना जाता है, इसका विस्तार राज्य के लगभग साठ प्रतिशत भूभाग पर है।छत्तीसगढ़़ में यह रायपुर बिलासपुर सरगुजा संभाग में पाया जाता है । 

लाल पीली मिट्टी में लाल रंग फेरस आक्साइड  के कारण दिखाई देता है और पीला रंग फेेेरिक आक्साइड के कारण दिखाई देता है।

सन्दर्भ

श्रेणी:भारत की मिट्टियाँ
श्रेणी:भारत का भूगोल
मिट्टी के प्रकार

300px|right|thumb|विभिन्न प्रकार की मृदा
कणों (texture) के आधार पर मिट्टी को कई वर्गों में बांटा जा सकता है। मिट्टी के किसी नमूने में उपस्थित विभिन्न खनिज-कणों के आकार के आधार बनाकर यह वर्गीकरण किया जाता है। मिट्टी के मुख्य घटक हैं- महीन पिसे हुए शैल-कण, मृत्तिका (क्ले), जैविक पदार्थ (जैसे विघटित रूप में पौधों के भाग)आदि।  

 कटिबंधीय मिट्टी 
यह मिट्टी जलवायु तथा वनस्पति प्रदेशों के अनुसार पायी जाती है जिसे दो मुख्य भागों में विभक्त किया जाता है- पेडाल्फर और पेड़ोंकाल। पेडाल्फर में एल्युमिनियम तथा लोहा की मात्रा अधिक होती है और यह वन प्रदेशों तथा लम्बी घासों वाले प्रदेशों में विकसित होती है। वनप्रदेश की पेडाल्फर मिट्टियों में पाडजाल, पाडजालिक और लेटराइट मुख्य हैं। लम्बी घास वाले प्रदेशों की प्रमुख मिट्टियां प्रेयरी मिट्टी और लाल तथा पीली मिट्टी हैं। पेडोकाल में कैल्शियम की प्रधानता होती है। इसमें तीन प्रमुख मृदा समूह सम्मिलित हैं- चरनोजम, भूरी स्टेपी तथा मरुस्थलीय मिट्टी। पेडाल्फर तथा पेडोकाल के अतिरिक्त टुंड्रा मिट्टी भी कटिबंधीय मिट्टी है जो अत्यधिक निम्न तापमान के कारण बहुत कम विकसित हो पाती है।

 कटिबंधांतरिक मिट्टी 
कटिबंधीय मिट्टियों के बीच-बीच में बिखरे रूपों के पायी जाने वाली मिट्टी को कटिबंधांतरिक मिट्टी कहते हैं। इसके ऊपर मुख्यतः मूल चट्टानों, अपक्षय, वाष्पीकरण, जल रिसाव आदि का प्रभाव होता। चूना पत्थर से निर्मित रेंडजीना मिट्टी, लावा से उत्पन्न रेंगूर (काली) मिट्टी इसके उदाहरण हैं।

 अपार्श्विक मिट्टी 
इस मृदावर्ग पर मिट्टी-निर्माण की किसी ms प्रक्रिया विशेष का प्रभाव नहीं होता है तथा उनमें विभिन्न संस्तरों का विकास नहीं हो पाता है। जलोढ़, हिमोढ़ तथा वायूढ़ या लोएस इसी प्रकार की मिट्टियाँ हैं जो स्थानांतरित होते रहने के कारण प्रायः पूर्ण विकसित (परिपक्व) नहीं हो पाती हैं।

 सन्दर्भ 

 बाहरी कड़ियाँ 
Soil classification systems
A Compendium of On-Line Soil Survey Information Soil Classification for Soil Survey
Determining Soil Types
OSHA Soil Classification - 1926 Subpart P App A 
soil types
क़ेना मुहाफ़ज़ाह

क़ेना मुहाफ़ज़ाह (अरबी: , अंग्रेज़ी: Qena) मिस्र का एक मुहाफ़ज़ाह (उच्च-स्तरीय प्रशासनिक विभाग) है। सन् २००९ तक लक्सर मुहाफ़ज़ाह का क्षेत्र भी क़ेना मुहाफ़ज़ाह का हिस्सा हुआ करता था लेकिन उस वर्ष में लक्सर को एक अलग मुहाफ़ज़ाह बना दिया गया। क़ेना मुहाफ़ज़ाह मिस्र के दक्षिण भाग में नील नदी के किनारे स्थित है।

 नाम का उच्चारण 
'क़ेना' में 'क़' अक्षर के उच्चारण पर ध्यान दें क्योंकि यह बिना बिन्दु वाले 'क' से मिलता-जुलता लेकिन ज़रा भिन्न है। इसका उच्चारण 'क़ीमत' और 'क़ुरबानी' 'क़' से मिलता है।

 इन्हें भी देखें 
 मिस्र के मुहाफ़ज़ात‎

 सन्दर्भ 

श्रेणी:क़ेना मुहाफ़ज़ाह
श्रेणी:मिस्र के मुहाफ़ज़ात
श्रेणी:मिस्र
मृदा संस्तर

right|thumb|200px|भूमि के ऊपरी भाग का उर्ध्व काट : इसको देखने से क्षैतिज स्तरों (क्षितिजों) का साफ-साफ पता चल रहा है।
मृदा संस्तर (soil horizon) से तात्पर्य मृदा के तल के समान्तर स्थित उन स्तरों से है जिनकी भौतिक विशेषताएँ अपने ऊपर तथा नीचे स्थित स्तरों से अलग होतीं हैं। हर तरह की मिट्टी में कम से कम एक क्षितिज होता हैं किन्तु इनकी संख्या प्रायः तीन या चार होती है। ये क्षितिज प्रायः उसके रंग या गठन (texture) के आधार पर दूसरे क्षैतिजों से भिन्न होते हैं। 'मृदा क्षितिज' की संकल्पना मृदा विज्ञान में बहुत महत्वपूर्ण है।

किसी स्थान की मृदा में विद्यमान क्षितिजों की पहचान और उनका वर्णन, किसी भी मृदा-वर्गीकरण का पहला चरण होता है। 'द वर्ल्ड रिफरेंस बेस फॉर सॉयल रिसोर्सेस' ने ४० प्रकार के क्षितिजों की सूची बनाई है।

श्रेणी:मिट्टी
मैजेलन जलडमरूमध्य

अंगूठाकार|300px|
मगेलैन (Magellan) या 'मैजेलन' एक जलडमरूमध्य है जो दक्षिणी अमरीका के धुर दक्षिण में, दक्षिण अमरीका को टिएरा डेल फूएगो एवं अन्य द्वीपों से अलग करनेवाला, ३३० मील लंबा एवं २½ से १५ मील चौड़ा एक जलडमरूमध्य है। पश्चिम की ओर इसका कुछ भाग अर्जेंटीना से संबंधित है। शेष भाग चिली से मिला है। सन् १५२० में मैजेलन (अन्वेषक) द्वारा इसकी खोज की गई थी। पनामा नहर बनने से पूर्व व्यापारिक मार्गों की दृष्टि से इसका अधिक महत्व था।

 बाहरी कड़ीयाँ 

श्रेणी:दक्षिणी अमेरिका
श्रेणी:विश्व की प्रमुख जलसन्धियाँ
रैबेले

right|thumb|200px|फ्रंसेज रैबेले
फ्रांसेज रैबेले (François Rabelais ; 1494 – 9 अप्रैल 1553) पुनर्जागरण काल का फ्रांस का प्रमुख लेखक, डॉक्टर, भिक्षु तथा ग्रीक का विद्वान था। 

 परिचय 
रैबेले का जन्म सन् १४९४ में हुआ, यद्यपि इसपर मतैक्य नहीं है। सन् १५२० में वह साधु हो गया तथा मानवतावादियों एवं बुद्धिवादियों के वर्ग में सम्मिलित हो गय। उसने ग्रीक, लैटिन तथा इटैलियन का अध्ययन किया और रीतिवादी शिक्षा की ओर गंभीरतापूर्वक उन्मुख हुआ। सन् १५३० में रैबेले ने चिकित्साशास्त्र का अध्ययन करने के लिए साधुवेष का परित्याग किया। लियों (Lyons) शहर में वह एक सुख्यात चिकित्सक हो गया। दो वर्ष बाद उसने काल्पनिक नाम से 'पैटाग्रूवेल रॉय दे दिप्सोदी' (Pantagruel, roy des Dipsodes) की कहानियाँ प्रकाशित कीं। पैंटाग्रूवेल की आलोचना करनेवाले सारबॉन (Sarbonne) आलोचकों के प्रत्युत्तर में सन् १५३४ में उसने 'गारगेंटुआ' प्रकाशित की। गारगेंटुआ पेंटाग्रूवेल का पिता था। सारबोन ने प्रकाशित होते ही गारगेंटुआ की भर्त्सना करनी प्रारंभ की। इसके अनंतर ११ वर्ष तक रैबेले मौन रहा। अपने संरक्षक जाँदु बोए, की सहायता से वह रोम जा सका और वहाँ उसने शाही महत्व प्राप्त किया। सन् १५४६ में उसने ताई लीवे तथा सन् १५५२ में क्वार्ट लीवे प्रकाशित किया। सन् १५५३ में उसकी मृत्यु हुई। मृत्यु के पश्चात् उसके नाम से उसकी पाँचवीं पुस्तक प्रकाशित हुई परंतु रैबेले ही उसका लेखक था, यह कहना संदिग्ध है।

रैवेले विनोदप्रिय था। वह मनोरंजन करना चाहता था परंतु साथ ही उसने दर्शन की भी अभिव्यक्ति की। ग्रीक और लैटिन विद्वानों के प्रति उसका प्रेम और आदर अहैतुक है। उसने मूल ग्रंथों के अध्ययन पर जोर दिया, सारबॉन कृत टीकाओं पर नहीं। उसकी ज्ञानपिपासा कभी शांत नहीं हो पाती थी।

उसने पुराने कवियों को अधिक पसंद किया क्योंकि उनमें मध्यकालीन धर्मप्रचारकों की तार्किक रुक्षता की अपेक्षा सहज बुद्धिमत्ता के दर्शन होते हैं। ईसाई होते हुए भी रैबेले स्वर्ग की अपेक्षा पृथ्वी के प्रति अधिक ममत्व रखता था।

इन्हें भी देखें
पुनर्जागरण

श्रेणी:फ्रांसीसी लेखक
मूर्वा

right|thumb|300px|मूर्वा
मूर्वा (वानस्पतिक नाम : Clematis Gouriana) या 'मरोड़फली' नाम की लता हिमालय के उत्तराखण्ड को छोड़ भारतवर्ष में और सब जगह होती है। इसमें सात-आठ डंठल निकलकर इधर उधर लता की तरह फैलते हैं। फूल छोटे छोटे, हरापन लिए सफेद रंग के होते हैं। इसके रंशे बहुत मजबूत होते हैं जिससे प्राचीन काल में उन्हें वटकर धनुष की डोरी बनाते थे। उपनयन में क्षत्रिय लोग मूर्वा की मेखला धारण करते थे। एक मन पत्तियों से आधा सेर के लगभग सुखा रेशा निकलता है, जिससे कहीं कहीं जाल बुने जाते हैं। त्रिचिनापल्ली में मूर्वा के रेशों से बहुत अच्छा कागज बनता है। ये रेशे रेशम की तरह चमकीले और सफेद होते हैं। मूर्वा की जड़ औषध के काम में भी आती है। वैद्य लोग इसे यक्ष्मा और खांसी में देते हैं। आयुर्वेद में यह अति तिक्त, कसैली, उष्ण तथा हृदयरोग, कफ, वात, प्रमेह, कुष्ठ और विषमज्वर को दूर करनेवाली मानी जाती है।

श्रेणी:पादप
क़ल्यूबीया मुहाफ़ज़ाह

क़ल्यूबीया मुहाफ़ज़ाह (अरबी: , अंग्रेज़ी: Qalyubia) मिस्र का एक मुहाफ़ज़ाह (उच्च-स्तरीय प्रशासनिक विभाग) है। यह राष्ट्रीय राजधानी क़ाहिरा से उत्तर में मिस्र के उत्तरी भाग में नील नदी के नदीमुख (डॅल्टा) क्षेत्र में स्थित है। इसके कुछ हिस्से क़ाहिरा के बाहरी मोहल्लों से मिले-जुले हैं इसलिए इसे अक्सर बृहत-क़ाहिरा महानगरीय क्षेत्र का भाग माना जाता है।

 नाम का उच्चारण 
'क़ल्यूबीया' में 'क़' अक्षर के उच्चारण पर ध्यान दें क्योंकि यह बिना बिन्दु वाले 'क' से मिलता-जुलता लेकिन ज़रा भिन्न है। इसका उच्चारण 'क़ीमत' और 'क़ुरबानी' 'क़' से मिलता है।

 इन्हें भी देखें 
 मिस्र के मुहाफ़ज़ात‎

 सन्दर्भ 

Category:क़ल्यूबीया मुहाफ़ज़ाह
Category:मिस्र के मुहाफ़ज़ात
Category:मिस्र
कराड

कराड भारत के महाराष्ट्र राज्य के सातारा ज़िले में एक नगर और तालुका है। यह नगर कृष्णा नदी तथा कोयना नदी के संगम पर सतारा नगर से 85 किमी दक्षिण-पूर्व में बसा है। कराड को "यशवंत नगरी" के नाम से भी जानी जाती है।"RBS Visitors Guide India: Maharashtra Travel Guide ," Ashutosh Goyal, Data and Expo India Pvt. Ltd., 2015, ISBN 9789380844831"Mystical, Magical Maharashtra ," Milind Gunaji, Popular Prakashan, 2010, ISBN 9788179914458 यह मुम्बई से 320 किमी, सांगली से 45 किमी,और पुणे से 159 किमी दूर है।

 विवरण 
इस नगर का स्वायत्त शासन १८८५ ई. में आरंभ हुआ और अब यह एक सुव्यवस्थित नगरपालिका द्वारा शासित होता है। यहाँ की बौद्धकालीन गुफाएँ, मुसलमान-कालीन मस्जिदें और नवीन मंदिर आकर्षण के विशेष केंद्र हैं। कुछ लोग इसे 'करदाह' या 'करहाकादा' के नाम से भी जानते हैं। कराड एक तहसील है साथ ही यहां नगरपालिका भी है, एवं श्री छत्रपति शिवाजी नाम की सब्जी मण्डी भी है।

दर्शनीय स्थल
कराड में कई जगह पुराने छोटे-छोटे मन्दिर मिल जाते है। कराड के चावड़ी चौक में एक कृष्णाबाई नामक एक उद्यान भी जहां पर यशवंतराव चव्हाण की समाधि बनी हुई ,जहां पर दिनभर लोग आते-जाते रहते है।

सिनेमाघर
कराड में दो सिनेमाघर है।

गुफाएँ
कराड में प्राचीन गुफ़ाएँ भी है, साथ ही इनके आसपास उद्यान भी काफी देखने को मिलते है।

 इन्हें भी देखें 
 कोयना नदी
 सतारा ज़िला

 सन्दर्भ 

श्रेणी:सतारा ज़िला
श्रेणी:महाराष्ट्र के शहर
श्रेणी:सतारा ज़िले के नगर
*
कस्तूरी बैल

right|thumb|300px|कस्तूरी बैल
कस्तूरी बैल (Ovibos moschatus, musk ox) उत्तरी ध्रूवीय प्रदेशों में पाया जाने वाला स्तनधारी प्राणी है। इनके नरों के शरीर से तीक्ष्ण गंध निकलती है जिसके कारण इन्हें 'कस्तूरी बैल' नाम दिया गया है। वास्तव में यह गंध संगम (मैथुन) हेतु मादाओं को आकर्षित करने के काम आती है। यह ग्रीनलैण्ड और कनाडा में पाया जाता है।

 बाहरी कड़ियाँ
मांसाहारी नहीं है कस्तूरी बैल 

श्रेणी:जानवर
श्रेणी:स्तनधारी
गलगल

अंगूठाकार|गलगल का फल

गलगल नीबू की अनेक जातियों में एक जातिविशेष है जिसके फल बड़े और फल का छिलका बहुत मोटा होता है। इसे जंबीर अथवा दंतशठ, जंबीरी नीबू , 'पहाड़ी कागजी', इडलिंबू तथा लेमन (Lemon) कहते हैं। यह निंबुकुल रूटेसिई (Rutaceae) के सिट्रस मेडिवा वार लिमोनम (Citrus medica var limonum) नामक छोटे वृक्ष का फल है, जो पंजाब में पठानकोट के आसपास अधिक पैदा होता है।

गलगल की पत्तियों के नाल लगभग पंखहीन होते हैं।  इसका फल मध्यम परिमाण के, अंडाकार (ovoid), पीले, चूचुकवत (mammillate) और मोटे छिलकेवाले होते हैं और उनकी मज्जा प्रचुर और आम्लिक होती है। जंबीरी नीबू आयुर्वेद में अम्ल, गुरू पित्तकारक तथा तृष्णा, शूल, वमन, श्वास, वात, कफ और विबंध को दूर करनेवाला माना जाता है। फल का उपयोग लेमनेड, मुरब्बा, शरबत, चटनी एवं अचार बनाने और व्यंजनों को सुस्वादु करने में होता है। इसका निचोड़ा हुआ रस शीतल, झागदार पेय तैयार करने के काम आता है। इसमें स्कर्वीनाशक विटामिन सी अधिक रहता है। फलत्वक् दीपक, पाचक और वायुनाशक होता है और इससे लेमन तैल तथा टिंक्चर आदि बनाए जाते हैं।

इसका पौधा बीज और कलम दोनों से  लगाया जाता है। मार्च-अप्रैल में इसमें सुगंधित फूल खिलते हैं। खट्टे के फूलों की खुशबू बहुत अच्छी होती है। इसे तेलों में डाला जाता है। इसके खिलने से सारा बाग महक  उठता है। फूलों के बाद फल लगते हैं, जो पहले हरे होते हैं और पककर पीले पड़ जाते हैं। इनका रंग नारंगी होता है। फल बहुत खट्टे होते हैं और इनमें रस भी खूब होता है। इसका छिलका बहुत मोटा होता है। रस निचोड़ने के बाद छिलके का अचार बनाया जा सकता है। छिलके दो छोटे छोटे टुकड़ों में काटकर नमक लगाकर धूप में रखने से कुछ दिनों में अचार तैयार हो जाता है।

गलगल में विटामिन सी प्रचुर मात्रा में पाया जाता है। इसका अचार भी बनाया जाता है। अचार छिलके के साथ डाला जाता है और बरसों खराब नहीं होता।

 ये भी देखें
 मौसम्बी

 सन्दर्भ 

 बाहरी कड़ियाँ
गलगल 
अन्य भाषाओं में नाम
गलगल का अचार

श्रेणी:फल
श्रेणी: नीबू
एल् हास्पिटल का नियम

thumb|180px|गियोम द लोपिताल के सम्मान में यह नामकरण किया गया।
कलन में लोपिताल के नियम की सहायता से अनिर्धार्य रूप वाले फलनों का सीमान्त मान ज्ञात किया जाता है। इसके अनुप्रयोग से अनिर्धार्य रूप वाले फलन किसी ऐसे व्यंजक में परिवर्तित हो जाते हैं जिसमें सीमा चर को रखकर मान प्राप्त किया जा सकता है। 

इस नियम का नामकरण १७वीं सदी के फ्रांसीसी गणितज्ञ गियोम द लोपिताल के सम्मान में किया गया।१७वीं और १८वीं सदी में यह नाम सामान्यतः एल-हॉस्पिटल के रूप में उच्चारित किया जाता था और वो स्वयं भी इसे इसी तरह उच्चारित करते थे। यद्यपि, फ्रांसीसी वर्तनी बदल गयी: इसमें से मूक अक्षर 'एस' (s) को इसके पूर्ववर्ती व्यंजनों द्वारा हटा दिया गया। पूर्ववर्ती वर्तनी अंग्रेज़ी में अब भी विद्यमान है।) उन्होंने यह नियम १६९६ में अपनी पुस्तक एनालिसिस डेस इन्फिनिमेंट पटिटस पौर एल-इंटेलिजेंस डेस लिग्नेस कुर्बेस (शाब्दिक अनुवाद: वक्रीय रेखाओं को समझने हेतु अनन्तसूक्ष्म का विशलेषण) में किया था। यह पुस्तक अवकलन पर लिखी गयी प्रथम पुस्तक थी।L’Hospital, Analyse des infiniment petits... , pages 145–146 : "Proposition I. Problême. Soit une ligne courbe AMD (AP = x, PM = y, AB = a [see Figure 130] ) telle que la valeur de l’appliquée y soit exprimée par une fraction, dont le numérateur & le dénominateur deviennent chacun zero lorsque x = a, c’est à dire lorsque le point P tombe sur le point donné B. On demande quelle doit être alors la valeur de l’appliquée BD. [Solution: ]...si l’on prend la difference du numérateur, & qu’on la divise par la difference du denominateur, apres avoir fait x = a = Ab ou AB, l’on aura la valeur cherchée de l’appliquée bd ou BD." Translation : "Let there be a curve AMD (where AP = X, PM = y, AB = a) such that the value of the ordinate y is expressed by a fraction whose numerator and denominator each become zero when x = a; that is, when the point P falls on the given point B. One asks what shall then be the value of the ordinate BD. [Solution: ]... if one takes the differential of the numerator and if one divides it by the differential of the denominator, after having set x = a = Ab or AB, one will have the value [that was] sought of the ordinate bd or BD." यद्यपि, यह माना जाता है कि इस नियम की खोज सर्वप्रथम स्विस गणितज्ञ योहान बेर्नुली ने की थी।

अपने सरलतम रूप में, लोपिताल नियमानुसार, खुले अन्तराल I में बिन्दु c को छोड़कर अन्यत्र अवकलनीय फलनों f और g के लिए:

यदि
, और
   प्राप्त होता है और
 जहाँ वो सभी x अन्तराल I में हैं जिनके लिए x ≠ c है
तब
.

तब अंश और हर का अवकलन प्रायः भागफल का मान देता है अथवा एक ऐसी सीमा में परिवर्तित हो जाता है जिसका मान सीधे ज्ञात किया जा सकता है।

 उदाहरण 
 
😃😃😄😄☺️☺️😌😍

 यहाँ लोपिताल नियम को लगातार तीन बार लागू किया गया है। इसे दूसरे तरह से भी कर सकते हैं, (x3 से ऊपर और नीचे भाग देकर):

 

  — लोपिताल नियम को  बार लगाने पर;

  при .

 अन्य अनिर्धार्य रूपों के लिए 
 तथा  के अलावा अन्य अनिर्धार्य रूपों के लिये भी आवश्यक परिवर्तन करके लोपिताल नियम का उपयोग किया जा सकता है। कुछ उदाहरण प्रस्तुत हैं।

  प्रकार के लिये
 इसके लिये ये दो तरीके अपना सकते हैं                      या         

यह उदाहरण देखें

 

  प्रकार के लिये
 

 

 

 

सन्दर्भ

श्रेणी:कलन
वानस्पतिक नाम

right|thumb|210px|सूरजमुखी का एक यूरोपियाई प्रकार Bellis perennis
वानस्पतिक नाम () वानस्पतिक नामकरण के लिए अन्तरराष्ट्रीय कोड ( (ICBN)) का पालन करते हुए पेड़-पौधों के वैज्ञानिक नाम को कहते हैं। इस प्रकार के नामकरण का उद्देश्य यह है कि पौधों के लिए एक ऐसा नाम हो जो विश्व भर में उस पौधे के संदर्भ में प्रयुक्त हो।

कुछ वनस्पतियों के वैज्ञनिक नाम
श्रेणी:वनस्पति विज्ञान
 क्रमांक  पौधे  वैज्ञानिक नाम  क्रमांक  पौधे  वैज्ञानिक नाम1 अंगूर  वायटिस विनीफेरा 29 नाशपाती  पाइरस कम्‍यूनिस 2 अनार  प्रूनिका ग्रेनेटम 30 नींबू  सिट्रस ओरेन्‍टीफोलिया3 अमरूद  साइडियम ग्‍वाजावा 31 पपीता  कैरिका पपाया4 अरंडी  रिसिनिस काम्‍युनिस 32 प्‍याज  एलियम सैपा5 अरहर  कैलेनस कजान 33 फूलगोभी  ब्रेसिका ओलेरेसिका6 आम  मैग्नीफेरा इण्डिका 34 बंदगोभी  ब्रेसिका ओलेरेसिया7 आलू  सोलेनम ट्यूबरोसम 35 बाजरा  पैनीसिटम टाइफौइड्स8 इमली  टैमारिंडस इंडिका 36 बैगन  सोलेनम मेलोन्‍जीना9 उरद  विग्‍ना मुंगो 37 भिण्‍डी  एबरमॉसकस एस्‍कुलेन्‍टस10 कपास  गोसीपियम हरबेसियम 38 मक्‍का  जिया मेज11 कमल  मेलमबियम स्‍पीशियोसम 39 मटर  पाइजम सेटाइवम12 करेला  मिमोर्डिया करंशिया 40 मसूर  लेन्‍स कुलीनेरिस13 काजू  एनाकार्डियम औसीडेन्‍टेल 41 मिर्च  कैप्सिकम एनम14 कुसुम  कार्थेमस टिक्‍टोरियस 42 मूली  रेकेनस सैटाइवस15 केला  मूसा पैराडीसियाका 43 मूँग  विग्‍ना रैडिएटा16 खजूर  फोइनिक्‍स डेक्‍टाइलीफेरा 44 मूँगफली  एराकिस हाइपोजिया17 खीरा  कुकूमिस मीलो 45 लहसुन  एलियम सटाइवा18 गन्‍ना  सैकरम ऑफीि‍सिनेरम 46 लीची  लीची साइनेनसिस19 गाजर  डौकस कैरोटा 47 लोबिया  विग्‍ना अनग्‍यूकुलेटा20 गेहूं  ट्रिटीकम एस्‍टीवम 48 शकरकन्‍द  आइपोमिया बटाटा21 गांठगोभी  ब्रेसिका ओलेरेसिका 49 शलजम  ब्रेसिका रापा22 चना  साइसर एरीटिनम 50 शहतूत  मोरस इंडिका23 जौ  हॉर्डियम वल्‍गेयर 51 संतरा  सिट्रस साइनेन्सिस24 ज्‍वार  सौरघम वल्‍गेयर 52 सरसों  ब्रेसिका कैम्‍पेस्ट्रिम25 टमाटर  लाइकोपर्सिकम एस्‍कुलेन्‍टम 53 सूरजमुखी  हैलिएन्‍थस एनस26 तम्‍बाकू  निकोटियाना टोबेकम 54 सेब  पाइरस मैलस27 धान  ओराइजा सेटाइवा 55 सेम  डौलीकम लवलव28 नारियल  कोकोज न्‍यूसीफेरा 56 सोयाबीन  ग्‍लाइसीन मैक्‍स57गुलाब रोजा हाइब्रिडा58लाल मिर्च कैप्सिकम फ्रूटसेन्स

 इन्हें भी देखें 
आईयूपीएसी नामकरण — रसायनों के नाम की वैज्ञानिक पद्धति
द्विनाम पद्धति
भारतीय पेड़ों पौधों तथा फूलों के नामों की बहुभाषी सूची

 बाहरी कड़ियाँ
More than 4000 plant names of almost 400 species in 8 Indian languages.
Multilingual Multiscript Plant Name Database
Foundation for Revitalisation of Local Health Tradition
श्री लक्ष्मण किला

श्री लक्ष्मण किला भारत के अयोध्या में स्थित एक आश्रम है। इसे श्री रामानन्द सम्प्रदाय की रसिकोपासना के आचार्यपीठ के रूप में जाना जाता है। मिथिला-भाव के प्राधान्य से श्रीसीताराम की उपासना और उसके माध्यम से आत्मोद्धार का मार्ग उपलब्ध कराना संस्था का मूल उद्देश्य है।

 स्थापना
thumb|रसिकोपासना के अाचार्य, श्री लक्ष्मण किला के संस्थापक
आश्रम की स्थापना तत्कालीन रीवा राज्य के दीवान दीनबन्धु पाण्डेय जी के द्वारा करायी गयी। रीवा नरेश विश्वनाथ प्रताप सिंह और उनके पुत्र रघुराज प्रताप सिंह स्वामी श्रीयुगलानन्य शरण के भक्त थे। ऐकान्तिक साधना में रत रहने वाले स्वामी जी महाराज ने मंदिर निर्माण की उनकी प्रार्थना स्वीकार न की तो राज्य के दीवान ने अपने विशेष आग्रह से इसकी अनुमति प्राप्त की। ईस्वी सन् १८६५ में आरंभ होकर १८६८ में सरयू-तट पर भव्य मंदिर निर्मित हुआ जिसमें राम लक्ष्मण जानकी के साथ हनुमान विराजमान हुए। मंदिर बनाने के उपरान्त दीनबन्धु ने विराजमान सरकार के भोग राग के निमित्त अपनी जागीर से दो हजार बीघे की जमींदारी श्री लक्ष्मण किला को दान की। कुछ भौगोलिक परिवर्तनों के बावजूद रीवा जनपद में मनगवां के समीप रामपुर मौजे में आज भी ठाकुर जी की भूमि पर आश्रम के द्वारा कृषि-कार्य सम्पादित होता है।

 संस्थापक आचार्य 
श्री लक्ष्मण किला के संस्थापक रसिकोपासना के महान आचार्य युगलानन्य शरण है। स्वामी जी महाराज का प्रादुर्भाव ईस्वी सन १८१८ में नालन्दा (बिहार) के ईसराम पुर (इस्लामपुर) ग्राम में हुआ। सारस्वत ब्राह्मण परिवार में जन्मे स्वामी जी का जीवन भगवदीय अलौकिकताओं से परिपूर्ण रहा। काशी में विद्याध्ययन के उपरान्त आपने श्री चित्रकूट धाम में निवास किया। आपने रसिकोपासना में तत्सुख सुखित्व के प्रवर्तक स्वामी श्री युगलप्रिया शरण जी महाराज 'जीवाराम जी ' जी से उपासना की दीक्षा प्राप्त की। आपके शिष्य पं॰ जानकीवर शरण जी महाराज से मिलकर स्वामी विवेकानन्द बहुत प्रभावित हुए।

 सन्दर्भ 

श्रेणी:अयोध्या
पोप फ़्रांसिस

फ्रांसिस ( ; जन्म : ख़ोर्ख़े मारिआ बेर्गोल्यो; १७ दिसम्बर १९३६, ब्यूनस आयर्स) कैथोलिक समुदाय के २६६वें पोप चुने गये हैं। पोप फ्रांसिस प्रथम को १३ मर्च २०१३ को पोंटिफ़ के रूप में चुना गया।

 सन्दर्भ 

श्रेणी:जीवित लोग
श्रेणी:1936 में जन्मे लोग
श्रेणी:अर्जेण्टीना के लोग
श्रेणी:पोप
नवरत्न

right|thumb|300px|थाईलैण्ड की रानी सिरिकित की नवरत्न माला
नवरत्न का शाब्दिक अर्थ है - नौ रत्न। भारतीय संस्कृति में नवरत्न शैली में निर्मित आभूषणों का विशेष सांस्कृतिक महत्व है। कुछ राजा अपने दरबार में नौ विद्वान रखते थे। उन्हें भी 'नवरत्न' कहा जाता था। विक्रमादित्य के दरबार में नवरत्न थे।

ये नौ रत्न हैं-
 वज्रमणि, वैडूर्यमणि, पद्ममणि, माणिक्यमणि, मरकतं, गोमेधिक, विद्रुम, मुक्ता और नील

  माणिक्य (Ruby) - सूर्य
  मरकत (Emerald) - बुध
  वज्र (Diamond) - शुक्र
  मोती (Pearl) - चन्द्र
  गोमेधक (Hessonite) - राहु
  वैडूर्य (Chrysoberyl) - केतु
  प्रवाल अथवा विद्रुम (Coral) - मंगल
  पद्मराग अथवा पुष्यराग अथवा पुष्पराज अथवा पुष्पराग (Yellow sapphire) - गुरु 
  इन्द्रनील (Blue Sapphire) - शनि

  माणिक्यं तरणेः सुजात्यममलं मुक्ताफलं शीतगोः
  माहेयस्य च विद्रुमं मरकतं सौम्यस्य गारुत्मतम
  देवेज्यस्य च पुष्पराजमसुराचार्यस्य वज्रं शनेः
  नीलं निर्मलमन्ययोश्च गदिते गोमेद-वैदूर्यके

 इन्हें भी देखें
 नवरत्न कम्पनियाँ
 अष्टदिग्गज - विजयनगर के राजा कृष्णदेव राय के दरबार में विभूषित आठ कवियों के लिये प्रयुक्त शब्द
विक्रमादित्य के नवरत्न
अकबर के नवरत्न

श्रेणी:भारतीय संस्कृति
श्रेणी:भारतीय ज्योतिष
श्रेणी:फलज्योतिष
2009 आंध्र प्रदेश के मुख्यमंत्री के हेलिकॉप्टर की दुर्घटना

पुनर्प्रेषित 2009 आन्ध्र प्रदेश के मुख्यमंत्री के हैलीकॉप्टर की दुर्घटना
वेबलेन वस्तु

thumb|रोल्स रॉयस फैण्टम जैसी महँगी कारें जो केवल अपनी ऊँची कीमत के कारण विशिष्ट मानी जाती हैं, वेबलेन वस्तुओं की श्रेणी में आती हैं।वेबलेन वस्तु () से आशय उन सामग्रियों से है जिनके लिए उपभोक्ताओं की पसंद या नापसंद उस वस्तु विशेष की कीमत में बढ़ोत्तरी या गिरावट से तय होता हो। अर्थशास्त्र की माँग आपूर्ति नियम की शृंखला में वेबलेन प्रभाव उस दशा को दर्शाता है जब उपभोक्ता द्वारा किसी वस्तु की कीमत गिरने को उसकी सामाजिक स्थिति (वैभव प्रतीक) में गिरावट मान लिया जाता है।
अर्थशास्त्री थोर्स्टीन वेबलेन (Thorstein Veblen) के नाम पर वेबलेन प्रभाव का नामकरण किया गया है, जिन्होंने सर्वप्रथम १८९९ के दौरान प्रत्यक्ष उपभोग और सामाजिक स्थिति जैसे सिद्धांतों की पहचान की थी।Veblen, T. B. (1899). The Theory of the Leisure Class. An Economic Study of Institutions. London: Macmillan Publishers.

 औचित्य 
कुछ वस्तुएँ जैसै कि लग्जरी कारें, डिजायनर कपड़े या उत्पाद, वेबलेन वस्तुओं की श्रेणी में आते हैं। ऐसे में इन उत्पादों की कीमत में कमी कर देने से उपभोक्ताओं के मन में इन वस्तुओं के प्रति रूचि और उनके वैभव प्रतीक में भी गिरावट के रूप में देखा जाने लगता है। चूंकि वैभव विलास से जुड़ी वस्तुओं के मूल्य ही बहुधा उनके वैभव प्रतीक (स्टेटस सिंबल) को निर्धारित करते हैं इसलिए उनके मूल्य में गिरावट विशिष्ट उपभोक्ताओं को उस उत्पाद के प्रति अनिच्छुक बना देते हैं।Wood, John C. (1993). Thorstein Veblen: Critical Assessments, 352. London: Routledge. ISBN 0-415-07487-8.

 संबंधित अवधारणाएँ
 स्नॉब प्रभाव : जब उपभोक्ता किसी वस्तु को केवल इसलिए वरीयता देता है कि वह वस्तु अत्यधिक महँगी या दुर्लभ है तथा जिससे उस उपभोक्ता के वैभव प्रतीक (स्टेटस सिंबल) में इजाफा होता है तो इस स्थिति को स्नॉब प्रभाव माना जाता है। उपभोक्ता माँग से संबंधित इस अवस्था में उपभोक्ता द्वारा चुकाया गया मूल्य वस्तु के व्यावहारिक मूल्य से कहीं अधिक हो सकता है।Snob effect  अभिगमन तिथि : १६ मार्च २०१३
 बैण्डवैगन प्रभाव : सूक्ष्मअर्थशास्त्र की शब्दावली में उपभोक्ता व्यवहार के अंतर्गत वैण्डवैगन प्रभाव उस मनोवैज्ञानिक अवस्था को दर्शाता है जिसमें उपभोक्ता किसी वस्तु को केवल इसलिए पाना या खरीदना चाहता है क्योंकि दूसरों के बीच वह अत्यधिक लोकप्रिय है। यह प्रभाव उपभोक्ता व्यवहार के साथ साथ राजनीतिक पसंद और नापसंद की मानसिकता को भी व्याख्यायित करता है। लोगों द्वारा अपनी आस्था या व्यवहार को किसी समूह से जोड़ने की प्रवृत्ति को झुण्ड मानसिकता (herd mentality) के तौर पर भी देखा जाता है।Definition of 'Bandwagon Effect'  अभिगमन तिथि : १६ मार्च २०१३

 सन्दर्भ 

 बाहरी कड़ियाँ
 https://web.archive.org/web/20131029030934/http://www0.gsb.columbia.edu/faculty/lhodrick/veblen%20effects.pdf Veblen effects in a theory of conspicuous consumption ; Bagwell, Laurie Simon; Bernheim, B Douglas
The American Economic Review; Jun 1996; 86, 3; ABI/INFORM Global
pg. 349- 373, अभिगमन तिथि : १५ मार्च २०१३
श्रेणी:वस्तुएँश्रेणी:अर्थशास्त्र
हिन्दू राष्ट्रवाद

right|thumb|300px|सम्राट कृष्णदेवराय को "हिन्दुराया सुरत्राण" कहा जाता है।
हिन्दू राष्ट्रवाद का सामूहिक रूप से सन्दर्भ, भारतीय उपमहाद्वीप की देशज आध्यात्मिक और सांस्कृतिक परम्पराओं पर आधारित, सामाजिक और राजनीतिक अभिव्यक्तियों से हैं। कुछ अध्येताओं का यह वाद हैं कि हिन्दू राष्ट्रवाद एक सरलीकृत अनुवाद है, और इसका बेहतर वर्णन "हिन्दू जो देश के लिए समर्पित है" शब्द से होता हैं। 

भारतीय मूल संस्कृति के प्रति जागरूकता और उसका विचार भारतीय इतिहास में अत्यधिक प्रासंगिक बन गया जब उसकी वजह से भारतीय राजनीति को एक विशिष्ट पहचान मिली तथा उपनिवेशवाद के विरुद्ध प्रश्न उठाने में आधार प्रदान किया। मूल संस्कृति की भावना ने ब्रिटिश शासन के विरुद्ध स्वतंत्रता आंदोलनों को प्रेरित किया जिस में सशस्त्र संघर्ष, प्रतिरोधी राजनीति और गैर-हिंसक विरोध प्रदर्शन शामिल थे। इसने भारत में सामाजिक सुधार आंदोलनों और आर्थिक सोच को प्रभावित किया।Peter van der Veer, Hartmut Lehmann, Nation and religion: perspectives on Europe and Asia, प्रिंसटन युनिवर्सिटी प्रेस, 1999

1923 में हिन्दू राष्ट्रवादी विनायक दामोदर सावरकर द्वारा लोकप्रिय की गई अवधारणा हिन्दुत्व, भारत में हिन्दू राष्ट्रवाद का मुख्य रूप है। हिन्दू राष्ट्रवादी स्वयंसेवक संगठन राष्ट्रीय स्वयंसेवक संघ (आरएसएस) द्वारा हिन्दुत्व की हिमायत की जाती है, जिसे व्यापक रूप से सहबद्ध संगठन विश्व हिन्दू परिषद के साथ भाजपा के जनक संगठन के रूप में माना जाता है।

 सन्दर्भ 

इन्हें भी देखें
हिन्दुत्व
वन्दे मातरम्
 गेंटो लफ़्ज़

 
श्रेणी:हिन्दू संगठन
 
Category:राजनीतिक विचारधाराएँ
Category:धार्मिक राष्ट्रवाद
श्रेणी:हिन्दू आन्दोलन
वी. एस अच्युतानान्तन

वेलिक्ककतु शंकरन अच्युतानंदन (मलयालम: വേലിക്കകത്ത് ശങ്കരന്‍ അച്യുതാനന്തന്‍) एक भारतीय राजनीतिज्ञ है। ओन्होंने २००६ से २०११ तक केरल के मुख्यमंत्री थे। वर्तमान में वे केरल विधानसभा में विपक्ष के नेता के रूप में कार्य करता हैं। अच्युतानंदन ने  भारत की कम्युनिस्ट पार्टी (मार्क्सवादी) के संस्थापक नेताओं में से एक था। केरल राज्य में पार्टी कार्यकर्ताओं के निर्माण में वे एक प्रमुख भूमिका निभाई। उन्होंने ऐसा एक जन नेता है, जो अखंडता के लिए सम्मान।
thumb|VS at NGO state meet2012 kollam
१९८५ से जुलाई २००९ तक अच्युतानंदन भारत की कम्युनिस्ट पार्टी (मार्क्सवादी) के पोलित ब्यूरो के एक सदस्य था। वे अपने वैचारिक स्वभाव के कारण जुलाई २००९ में केंद्रीय पार्टी समिति को लौट गया था।

 सन्दर्भ 

श्रेणी:जीवित लोग
श्रेणी:1923 में जन्मे लोग
श्रेणी:केरल के मुख्यमंत्री
नैनी

thumb|नैनी और प्रयागराज को जोड़ता हुआ यमुना सेतु
नैनी (नैनी औद्योगिक क्षेत्र के रूप में भी जाना जाता है) प्रयागराज का पड़ोसी और जुड़वां शहर है।

 इतिहास 
 नैनी शहर 
 शिक्षा 
 उद्योग 
इलाहाबाद में शीशा और तार कारखाने काफी हैं। यहां केमुख्य औद्योगिक क्षेत्र हैं नैनी और फूलपुर, जहां कई सार्वजनिक और निजी क्षेत्र की कंपनियों की इकाइयां, कार्यालय और निर्माणियां स्थापित हैं। इनमें अरेवा टी एण्ड डी इण्डिया (बहुराष्ट्रीय अरेवा समूह का एक प्रभाग), भारत पंप्स एण्ड कंप्रेसर्स लि. यानी बीपीसीएल) जिसे जल्दी ही मिनिरत्न घोषित किया जाने वाला है, इंडियन टेलीफोन इंडस्ट्रीज (आई.टी.आई), रिलायंस इंडस्ट्रीज़-इलाहाबाद निर्माण प्रखंड, हिन्दुस्तान केबल्स, त्रिवेणी स्ट्रक्चरल्स लि. (टी.एस.एल. भारत यंत्र निगम की एक गौण इकाई), शीशा कारखाना, इत्यादि। बैद्यनाथ की नैनी में एक निर्माणी स्थापित है, जिनमें कई कुटीर उद्योग जैसे रसायन, पॉलीयेस्टर, ऊनी वस्त्र, नल, पाईप्स, टॉर्च, कागज, घी, माचिस, साबुन, चीनी, साइकिल एवं पर्फ़्यूम आदि निर्माण होते हैं। इंडीयन फार्मर्स फर्टिलाइजर्स को-ऑपरेटिव इफको फूलपुर क्षेत्र में स्थापित है। यहाम इफको की दो इकाइयां हैं, जिनमें विश्व का सबसे बड़ा नैफ्था आधारित खाद निर्माण परिसर स्थापित है। इलाहाबाद में पॉल्ट्री और कांच उद्योग भी बढ़ता हुआ है। राहत इंडस्ट्रीज़ का नूरानी तेल, काफी अच्छा और पुराना दर्दनिवारक तैल है, जिसकी निर्माणी नैनी में स्थापित है। तीन विद्युत परियोजनाएं मेजा, बारा और कर्चना तहसीलों में जेपी समूह एवं नेशनल थर्मल पावर कार्पोरेशन द्वारा तैयार की जा रही हैं।
सन्दर्भ
श्रेणी:प्रयागराज ज़िला
श्रेणी:प्रयागराज_जिला
मटोच्किन जलडमरूमध्य

300px|right|thumb| मटोच्किन जलडमरूमध्य को दर्शाता नोवाया ज़ेमल्या का मानचित्र।

मटोच्किन जलडमरूमध्य या मटोच्किन शार (रूसी: Шар Маточкин), नोवाया ज़ेमल्या के सेवेर्नी और यूझनी द्वीपों के बीच स्थित एक जलडमरूमध्य या जलसंयोजी है जिसका क्षेत्रफल लगभग 323 वर्गकिमी है। यह बेरिंट सागर को कारा सागर से जोड़ता है। इसकी लंबाई लगभग 100 किलोमीटर (62 मील) है और इसके संकीर्णतम भाग में इसकी चौड़ाई लगभग 600 मीटर है। वर्ष के अधिकांश समय यह बर्फ से ढका रहता है। इसके किनारों पर मछली पकड़ने की बस्तियां हैं। 
 
यही वो स्थल है, जहां पर 1963 से लेकर 1990 तक, रूस ने 39 भूमिगत परमाणु परीक्षण, सुरंगों और कूपकों की एक विशाल सरणी में किये गये थे। 2000 के बाद से, रूस ने इस परीक्षण स्थल को पुन: सक्रिय करने के लिए इन पुरानी सुरंगों के विस्तार के लिए निर्माण कार्य शुरू किया है और कई नये परीक्षण किये हैं। 
 सन्दर्भ
रमेश भाई ओझा

thumb|रमेश भाई ओझा
रमेश भाई ओझा एक आध्यात्मिक हिन्दू धर्मोपदेशक हैं, जो वेदान्त दर्शन पर धाराप्रवाह व्याख्यान देते हैं। उनकी रामकथा सुनने भारी संख्या में श्रोता पहुँचते हैं। गुजरात के देवका में पैदा हुए रमेश भाई ने अपनी जन्मभूमि में देवका विद्यापीठ की स्थापना की है। इस विद्यापीठ में भारतीय गुरुकुल परम्परा के अनुसार शिक्षा दी जाती है। 

 सन्दर्भ 

 बाहरी कड़ियाँ
 रमेश भाई ओझा के व्याख्यान

श्रेणी:धार्मिक नेता
ROOT (सॉफ्टवेयर)

रूट (अंग्रेजी: ROOT) सर्न द्वारा विकसित किया गया एक कम्प्यूटर अनुप्रयोग और लाइब्रेरी है। यह मूलतः कण भौतिकी के आँकड़ों के विश्लेषण के लिए तैयार किया गया था और इस क्षेत्र के कई विशेष गुण रखता है, लेकिन यह खगोल शास्त्र और डाटा माइनिंग जैसे अन्य अनुप्रयोगों में भी उपयोग होता है।  

 विवरण 
रूट में सरंक्षित दस्तावेज का प्रारूप एक पेड़ की तरह होता है जिसमें मुख्य संचिका (रूट संचिका) मूल (जड़) की तरह होती है, इसमें प्रथम भाग को पेड़ कहा जाता है जिसे अंग्रेजी में ट्री (Tree) कहा जाता है। ट्री में स्थित भागों को डाली (अंग्रेजी में ब्रांच Branch) कहा जाता है। ब्रांच के बनने वाले अग्र भागों को पतियां (अंग्रेजी में लीफ Leaf) कहा जाता है।

 आलोचना 

Virat kohli ke हेयर स्टाईल नीचे क्लिक करे

https://www.freeearningwale.online/2023/03/virat-kohli-hairstyle-hairstyle.html?zx=dde534f14a598198

नौसीखीयों के लिए रूट का उपयोग कठिन होता है। इसी प्रकार बनावट और कार्यान्वयन के विभिन्न पहलुओं को समझना भी कठिन है। इसके उपयोग में कठिनाई प्रायः इस कारण होती है क्योंकि कोड का आकर बहुत बड़ा है तथा इसमें ग्लोबल चरों का भारी उपयोग किया गया है। समय समय पर ये समस्याएं रूट उपयोगकर्त्ता सूची में चर्चित किए जाते हैं।

 रूट के अनुप्रयोग 
विभिन्न कण भौतिकी प्रयोगों के सॉफ्टवेर रूट के आधार पर लिखे गए हैं, अक्सर यह व्यापक हल प्राप्त करने में सहायक है (जैसे : मानक ताप लाइब्रेरी (एसटीएल) के स्थान पर रूट में अन्तवेरष्टित करते हैं)।
 रूट आधारित सॉफ्टवेयर का उपयोग कर रहे कुछ वर्तमान कण भौतिकी प्रयोग निम्न हैं:
 सीएमएस
 एटलस
 एलएचसी-बी
 ऐलिस
 टोटेम
 एलएचसी-एफ
 मोएडल
 बेल प्रयोग
 बाबार प्रयोग
 डी-जीरो
 ग्रेप्स3
 मिनोस
 ओपेरा
 भावी कण भौतिकी प्रयोग जो रूट आधारित सॉफ्टवेयर का विकास कर रहे हैं:
 बेल २
 सीबीएम
 पाण्डा
 अन्य रूट आधारित भौतिकी परियोजनाएँ

 इन्हें भी देखें 
 पाइथन (प्रोग्रामन भाषा)
 पर्ल प्रोग्रामन भाषा

 सन्दर्भ 

 बाहरी कड़ियाँ 
 रूट का मुखपृष्ठ
 रूट उपयोगकर्ताओं की सूची

श्रेणी:सॉफ्टवेयर
श्रेणी:कंप्यूटर
श्रेणी:कण भौतिकी
श्रेणी:प्रोग्रामन भाषा
ई. के. नायनार

एरम्पाला कृष्णन नायनार (मलयालम: ഏറമ്പാല കൃഷ്ണൻ നായനാർ) एक भारतीय राजनीतिक और भारत की कम्युनिस्ट पार्टी (मार्क्सवादी) के एक प्रमुख नेता था।

thumb|ई. के। नायनार के स्मारक, पय्याम्पलम

श्रेणी:1918 में जन्मे लोग
श्रेणी:केरल के मुख्यमंत्री
श्रेणी:२००४ में निधन
अभियांत्रिकी एवं ग्रामीण प्रौद्योगिकी संस्थान, इलाहाबाद

अभियांत्रिकी एवं ग्रामीण प्रौद्योगिकी संस्थान (Institute of Engineering and Rural Technology / आईईआरटी) उत्तर प्रदेश के इलाहाबाद में स्थित एक प्रसिद्ध इंजीनियरी शिक्षा संस्थान है। इसमें डिप्लोमा इन इंजीनियरिंग कर सकते हैं। यह प्रयाग जंक्शन के बगल स्थित है।यह उत्तर प्रदेश तकनीकी विश्वविद्यालय से सम्बद्ध है। इस महाविद्यालय में प्रवेश खुद के द्वारा प्रवेश परीक्षा की प्रावीण्यसूची के आधार पर होता है।

 सन्दर्भ 

इस संस्थान में डिप्लोमा,ग्रैजुएशन और मैनेजमेंट के कोर्स उपलब्ध हैं

 बाहरी कड़ियाँ
I.E.R.T.
I.E.R.T.
अभियांत्रिकी एवं ग्रामीण प्रौद्योगिकी संस्थान, इलाहाबाद का जालघर

श्रेणी:उत्तर प्रदेश के विश्वविद्यालय एवं महाविद्यालय
एसोसिएशन ऑफ चार्टर्ड सर्टिफाइड एकाउंटेंट्स (Association of Chartered Certified Accountants)

अनुप्रेषित एसोसिएशन ऑफ चार्टर्ड सर्टिफाइड एकाउंटेंट्स
काई-वर्ग परीक्षण

चाई-वर्ग परीक्षण या काई-वर्ग परीक्षण या  परीक्षण सांख्यिकीय का कोई भी परिकल्पना परीक्षण है जिसमें परिक्षण सांख्यिकी का नमूना वितरण काई-वर्ग वितरण होता है, जब कोई परिकल्पना सत्य नहीं है।

 सन्दर्भ 

श्रेणी:सांख्यिकी
द्विध्रुवी चुम्बक

right|thumb|300px|द्विध्रुवी चुम्बक (ऐडवांस फोटॉन सोर्स, यूएसए)
right|thumb|250px|द्विध्रुवी चुम्बक का योजनामूलक चित्र : पीला : धारीवाही कुण्डली, आसमानी : लोहे की कोर
द्विध्रुवी चुम्बक कण त्वरकों में काम में आने वाला एक विद्युतचुम्बक है जो कुछ दूर तक एकसमान चुम्बकीय क्षेत्र पैदा करता है। इसका उपयोग गतिमान आवेशित कणों को अपने मार्ग से मोड़ने के लिए किया जाता है। एक के बाद एक करके कई द्विध्रुवी चुम्बकों का प्रयोग करके आवेशित कणपुंज (particle beam) को मोड़कर एक 'वृत्तीय पथ' पर बनाए रखा जा सकता है।

 द्विध्रुवी चुम्बक के अन्य उपयोग 
 कणों को त्वरक में प्रविष्ट कराने हेतु
 कणों को त्वरक से बाहर निकालने हेतु
 कणों के घूमने की कक्षा (orbit) को ठीक करने हेतु
 सिंक्रोट्रॉन विकिरण को पैदा करने के लिए
 द्रव्यमान स्पेक्ट्रमिकी (mass spectroscopy) में समस्थानिकों के द्रव्यमान के मापन के लिए
 कण भौतिकी में कणों के संवेग के मापन के लिए।
 ये भी देखें
 साइक्लोट्रॉन
 विद्युतचुम्बकत्व
 रैखिक कण त्वरक
 कण त्वरक
 चतुर्ध्रुव चुम्बक
श्रेणी:विद्युत चुम्बकत्व
श्रेणी:त्वरक
श्रेणी:कण भौतिकी
संगणक का शक्ति प्रदायी एकक

mk
right|thumb|300px|पीसी का शक्ति प्रदाय एकक (ऊपरी कवर हटा हुआ)
संगणक का शक्ति प्रदायी एकक (power supply unit (PSU)) इसके विभिन्न उपतंत्रों एवं अवयवों को कार्य करने के लिए आवश्यक नियमित डी सी वोल्टता (जैसे ५ वोल्त, १२ वोल्ट, ३.३ वोल्ट आदि) प्रदान करता है। यह बाहर से ए सी लेता है और प्रायः एक से अधिक डीसी आउटपुट देता है। वर्तमान समय के व्यक्तिगत संगणक प्रायः स्विच मोड शक्ति प्रदायी होते हैं जिनका आकार अपेक्षाकृत छोटा एवं दक्षता अधिक होती है।

 ये भी देखें
 शक्ति आपूर्ति
 सन्दर्भ 

श्रेणी:कंप्यूटर
श्रेणी:शक्ति आपूर्ति
भास्कर वर्मन

thumb|भास्कर वर्मन का निधानपुर शिलालेख
कुमार भास्कर वर्मन (600 - 650) कामरूप के वर्मन राजवंश के शासकों में अन्तिम एवं अन्यतम राजा थे। अपने ज्येष्ठ भ्राता सुप्रतिश्थि वर्मन की मृत्यु के पश्चात् उन्होने सत्ता सम्भाली। वे अविवाहित रहे तथा उनका कोई उत्तराधिकारी नहीं था। उनकी मृत्यु के बाद शालस्तम्भ ने कामरूप पर आक्रमण करके सत्ता पर अधिकार कर लिया और शालस्तम्भ राज्य अथवा म्लेच्छ राजवंश की स्थापना की।

उत्तर भारत के राजा हर्षवर्धन (या शीलादित्य) कुमार भास्कर वर्मन के समकालीन थे। हर्षवर्धन के साथ उनकी मित्रता थी। उस समय गौड़ देश (या कर्णसुवर्ण, या बंगाल) में शशांक नामक राजा का शासन था। शशांक ने हर्षवर्धन के बड़े भाई राज्यवर्धन की हत्या कर दी। शशांक से अपने भाई की हत्या का प्रतिशोध लेने के लिये हर्षवर्धन ने शशांक के राज्य पर आक्रमण कर दिया। इस आक्रमण के समय कुमार भास्कर वर्मन ने हर्षवर्धन की सहायता की। गौड़ राजा शशांक पराजित हुआ। फलस्वरूप शशांक के राज्य कर्णसुबर्ण तथा गौड़ या पौण्ड्रबर्द्धन, भास्कर वर्मन के अधिकार में आ गये। इसके बाद भास्कर वर्मन विशाल राज्य का स्वामी बन गया। भास्कर वर्मन के समय में कामरूप राज्य की सीमा पश्चिम में बिहार तक और दक्षिण में ओडीसा तक विस्तृत थी। भास्कर वर्मन ने निधानपुर (सिलहट जिला, बांग्लादेश) में अपने शिविर से तांबे की छाप अनुदान जारी किए और इसे एक अवधि के लिए अपने नियंत्रण में रखा।

चीनी यात्री युवान् च्वांग ने सातवीं शताब्दी में कामरुप का भ्रमण किया था। अपनी यात्रा के वर्णन में उसने लिखा है कि कामरूप राज्य का विस्तार १६७५ मील था और राजधानी प्राग्ज्योतिषपुर ६ मील विस्तृत थी। यद्यपि भास्कर वर्मन सनातन धर्म के अनुयायी थे किन्तु बौद्ध धर्म के अनुयायियों और बौद्ध भिक्षुओं का सम्मान करते थे। हर्षबर्द्धन, भास्कर वर्मन का यथेष्ट सम्मान करते थे। एक बार युवान् च्वांग के सम्मान के लिये राजा हर्षबर्धन ने प्रयाग में विशाल सभा का आयोजन किया था। जिसमें भारत के सभी विख्यात राजाओं को आमन्त्रित किया गया था।

युवान् च्वांग ने यह भी लिखा है कि कामरुप में प्रवेश करने से पहले उसने एक महान नदी कर्तोय् को पार किया। कामरुप के पूर्व में चीनी सीमा के पास पहाड़ियों की एक पंक्ति थी। उन्होंने उल्लेख किया की फसलें नियमित हैं, लोग सत्यनिष्ट हैं और राजा ब्राह्मण हैं।

 इन्हें भी देखें 
 कामरूप
 कुमार भास्कर वर्मा संस्कृत एवं पुरातन अध्ययन विश्वविद्यालय

 सन्दर्भ 

श्रेणी:कामरुप
जनकला

thumb|230px|हैनोवर, जर्मनी में एक पैदल-मार्ग पर रखी हुई 'नानास' नामक मूर्तियाँ जनकला का एक उदाहरण हैं
जनकला (public art) किसी भी माध्यम में रची हुई कला की उन कृतियों को बोलते हैं जिन्हें ऐसे खुले वातावरण में प्रदर्शित करने की नियत से बनाया गया हो जहाँ जन-साधारण का बहुत आना-जाना रहे, मसलन किसी नगर का कोई मार्ग, चौराहा या चौक। इसमें मूर्तिकला व ग्रफ़ीटी जैसी कलाएँ शामिल हैं। अक्सर संग्रहालय में रखी हुई कला-कृतियों के विपरीत जनता को जनकला की कृतियों को छूने और पास से देखने के लिये प्रोत्साहित किया जाता है।Public Art in Vancouver: Angels Among Lions, John Steil, Aileen Stalker, pg. 9, TouchWood Editions, 2009, ISBN 9781894898799, ... Central to the intent of public art is public experience. The viewer is encouraged to look, touch, think, remember, imagine — public art is intended to engage the viewer in many ways ...

 इन्हें भी देखें 
 कला

 सन्दर्भ 

श्रेणी:जनकला
श्रेणी:कला
दीवारकला

thumb|230px|बर्लिन, जर्मनी में दीवारकला
दीवारकला या ग्रफ़ीटी (graffiti) दीवारों पर बनी लिखाईयों और चित्रों को कहते हैं। यह एक प्रकार की जनकला है और अक्सर ग़ैर-क़ानूनी होती है। दीवारकला के उदहारण प्राचीन मिस्र के ज़माने से ही मिलते आ रहें हैं। दीवारकला चिह्नों और साधारण लिखाईयों से लेकर विस्तृत तस्वीरों का रूप ले सकती है Iआज के आधुनिक समाज में इसे चित्रित करने के लिए स्प्रे पेंट या मार्कर पेन का प्रयोग किया जाता IAncient Egypt: Excavating the Past , Jackie Gaff, pp. 5, Capstone Classroom, 2005, ISBN 9781403454560, ... Ancient Greek and Roman tourists carved graffiti on ancient Egyptian monuments ...

गैलरी
डबलिन सिटी में दीवारकला

 इन्हें भी देखें 
 जनकला

 सन्दर्भ 

श्रेणी:दीवारकला
श्रेणी:जनकला
श्रेणी:दृश्य कलाएँ
विद्युत-चुम्बकीय-दुर्बल अन्योन्य क्रिया

कण भौतिकी में विद्युत-चुम्बकीय-दुर्बल अन्योन्य क्रिया प्रकृति की चार मूलभूत अन्योन्य क्रियाओं में से दो विद्युत-चुम्बकीय अन्योन्य क्रिया और दुर्बल अन्योन्य क्रिया का एकीकृत रूप है। यद्यपि ये दोनों बल निम्न ऊर्जा क्षेत्र में बहुत अलग दिखाई देते हैं, सैद्धान्तिक रूप से इन भिन्न छवि के दो बलों की एक बल के रूप में प्रतिकृती करते हैं। एकीकरण पैमाने से उपर, 100 GeV कोटि पर, वो एक बल में परिणीत हो जाते हैं।
मूलभूत कणों में विद्युत-चुम्बकीय व दुर्बल अन्योन्य क्रियाओं के एकीकरण में सहयोग के लिए सन् १९७९ में अब्दुस सलाम, शेल्डन ग्लास्हौ और स्टीवन वाईनबर्ग को भौतिकी में नोबेल पुरस्कार से सम्मानित किया गया। विद्युत-चुम्बकीय-दुर्बल अन्योन्य क्रिया के अस्तित्व को प्रायोगिक रूप से दो स्तरों में प्रमाणित किया गया, प्रथम ई.सन् १९७३ में Gargamelle सहयोग द्वारा न्यूट्रिनो प्रकिर्णन द्वारा उदासीन धारा की खोज और द्वितीय १९८३ में यूए१ व यूए२ प्रयोगो ने सुपर प्रोटॉन सिंक्रोट्रॉन से प्राप्त प्रोटॉन प्रति-प्रोटॉन कीरण पूँज की टक्कर में W और Z आमान बोसोनों की का आविष्कार।

 सूत्रिकरण 
300px|right|thumb|ज्ञात मूलभूत कणों का दुर्बल समभारिक प्रचक्रण, T3 और दुर्बल हायपर आवेश, YW के लिए एक नमुना आरेख, जिसमें विद्युत आवेश Q को दुर्बल मिश्र कोण के साथ प्रदर्शित किया गया है। उदासीन हिग्स क्षेत्र (चाप) विद्युत-चुम्बकीय-दुर्बल सममिति विघटित करते है और अन्य कणों को द्रव्यमान युक्त करने के लिए अन्योन्य क्रिया करता है। हिग्स क्षेत्र का तृतिय घटक भारी बोसॉनों W व Z को निरुपित करता है।

गणित में, एकीकरण, आमान समूह SU(2) × U(1) में पूरा किया जता है। इसके अनुरूप आमान बोसॉन SU(2) से दुर्बल समभारिक प्रचक्रण के तीन W बोसॉन (,  और ) और U(1) से दुर्बल हायपर आवेश से B0, ये सभी द्रव्यमान रहित हैं। मानक प्रतिमान में  और  बोसॉन और फोटोन, हिग्स प्रक्रिया के कारण SU(2) × U(1)Y से U(1)em में विद्युत-चुम्बकीय-दुर्बल''' सममिति के स्वतः सममिति विघटन से उत्पन्न हुए। (हिग्स बोसॉन भी देखें) U(1)Y और U(1)em, U(1) की विभिन्न प्रतियाँ हैं।; U(1)em का जनक Q = Y/2 + I3 से दिया जाता है, जहां Y, U(1)Y का जनक है (जिसे हायपर आवेश कहा जाता है।) और I3, SU''(2) के जनकों में से एक है (दुर्बल समभारिक प्रचक्रण का एक घटक)।

 लाग्रांजियन 

 विद्युत-चुम्बकीय-दुर्बल सममिति विघटन से पहले
विद्युत-चुम्बकीय-दुर्बल अन्योन्य क्रियाओं के लिए लाग्रांजियन को विद्युत-चुम्बकीय-दुर्बल सममिति विघटन से पहले चार भागों में विभक्त किया जाता है :

 विद्युत-चुम्बकीय-दुर्बल सममिति विघटन के पश्चात 

 ये भी देखें
मूलभूत बल
मानक प्रतिमान का गणितीय विश्लेषण
वाईनबर्ग कोण
एकिक आमान

 सन्दर्भ 

 सामान्य पाठक 
 Conveys much of the Standard Model with no formal mathematics. Very thorough on the weak interaction.

 विषय 

 लेख 

 

श्रेणी:कण भौतिकी
विश्व इस्लामी मिशन

right|thumb|180px|विश्व इस्लामी मिशन की ओस्लो में मस्जिद
विश्व इस्लामी मिशन () सूफ़ीवाद से प्रेरित सुन्नी मुसलमानों का अन्तराष्ट्रीय संगठन है। इसकी स्थापना 1972 में शाह अहमद नूरानी सिद्दीकी, सैयद माहरूफ हुसैन शाह, शाह आरिफ़ कादरी नौशाही और अल्लामा अर्शादुल कादरी द्वारा इस्लामी पवित्र शहर मक्का में हुई थी। वर्ल्ड इस्लामिक मिशन का विकास विश्व के कई देशों के मुसलमानों को इस्लामी शिक्षा प्रदान करने के लिए हुआ है। संगठन का कार्यालय इंग्लैंड के मैनचेस्टर शहर में है तथा यह विश्व के कम से कम 24 देशों में सक्रिय है।

 सन्दर्भ 

श्रेणी:इस्लामी संगठन
परेड

thumb|230px|२०१० में मोस्को, रूस में विजय दिवस परेड
परेड (parade) या मार्च (march) एक प्रकार का जुलूस होता है जिसमें चलने वाले अक्सर किसी विशेष वेशभूषा में संगठित ढंग से चलते हैं। भारतीय उपमहाद्वीप व ब्रिटेन में 'परेड' आमतौर पर सैनिक दस्तों के जुलूस को ही कहते हैं, हलांकि यह ग़ैर-सैनिक लोगों की चाल को भी कहा जा सकता है। परेड के साथ-साथ अक्सर संगीत-वादय बजाने वाले और झांकियाँ या अन्य ध्यान आकर्षित करने वाली वस्तुएँ उठाए हुए लोग भी होते है। परेडों को गणतंत्र दिवस जैसे उत्सवों पर, संकटग्रस्त क्षेत्रों में जनता को आश्वासित करने के लिये, युद्धस्थिति में अधिकृत क्षेत्र में शत्रु का मनोबल तोड़ने के लिये और अन्य स्थितियों में आयोजित किया जाता है।Sociology in a Changing World, William Kornblum, pp. 26, Cengage Learning, 2011, ISBN 9781111301576, ... To sociologists and other keen observers, most parades are an occasion to observe people displaying many of the attributes of their societies that they value and enjoy ...

 सन्दर्भ 

श्रेणी:उत्सव
श्रेणी:परेड
श्रेणी:चलना
प्रत्यक्ष लोकतंत्र

प्रत्यक्ष लोकतंत्र या सीधा लोकतंत्र  

प्रतिनिधि या मध्यस्थ नहीं होता। सभी प्रत्यक्ष लोकतंत्र छोटे समुदाय या नगर-राष्ट्रों में हैं।

इसे सीधा कहा जाता है क्योंकि ये लोकतंत्र का साधारण/सरल रूप है। इसमें जनता"आरम्भिक" व "लोकनिर्णय" के करती है।

 सन्दर्भ 

श्रेणी:प्रत्यक्ष लोकतंत्र

ONLINE EDUCATION 9.0
आल्ह-खण्ड

thumb|आल्हखण्ड के नायकों में से एक वीरवर ऊदल

आल्ह-खण्ड लोक कवि जगनिक द्वारा लिखित एक वीर रस प्रधान गाथागीत है जिसमें आल्हा और ऊदल की 52 लड़ाइयों का रोमांचकारी वर्णन है। ये दोनों वीर बनाफर वंश से संबंधित बताये जाते हैं। 12 वीं शताब्दी के दो बनाफर नायकों, आल्हा और उदल, महोबा के चक्रवर्ती सम्राट परमर्दीदेव (परमाल) (1165-1202 सीई) के लिए काम करने वाले सेनापतियों के बहादुर कृत्यों का वर्णन करने वाले कई गाथागीत शामिल हैं, जो दिल्ली के राजा पृथ्वीराज चौहान (1149-1192 ईस्वी) के खिलाफ थे। 
"यह दोनों वीर अवतारी होने के कारण अतुल पराक्रमी थे। ये प्राय: १२वीं विक्रमीय शताब्दी में पैदा हुए और १३वीं शताब्दी के पुर्वार्द्ध तक अमानुषी पराक्रम दिखाते हुए इनमे से ऊदल वीरगति को प्राप्त हो गये। वह शताब्दी वीरों की सदी कही जा सकती है और उस समय की अलौकिक वीरगाथाओं को तब से गाते हम लोग चले आते हैं। आज भी कायर तक उन्हें (आल्हा) सुनकर जोश में भर अनेकों साहस के काम कर डालते हैं। यूरोपीय महायुद्ध में सैनिकों को रणमत्त करने के लिये ब्रिटिश गवर्नमेण्ट को भी इस (आल्हखण्ड) का सहारा लेना पड़ा था।"

 सन्दर्भ 

 इन्हें भी देखें
 आल्हा-ऊदल
 परमाल रासो

 बाहरी कड़ियाँ 
 
 आल्ह- रुदल

श्रेणी:लोक संस्कृति
श्रेणी:बुंदेलखंड
श्रेणी:ऐतिहासिक वीर गाथाएँ
स्वतंत्रता दिवस (बांग्लादेश)

thumb|स्वतंत्र बांग्लादेश का ध्वज
right|thumb|300px|जातीय स्मृति शौद्ध : बांग्लादेश के स्वतन्त्रता-सेनानियों का स्मारक

बांग्लादेश के स्वतंत्रता दिवस ( शाधिनोता दिबोश), २६ मार्च को मनाया जाता है। इस दिन बांग्लादेश में राष्ट्रीय अवकाश होता है। 
इस अवसर पर बांग्लादेश में स्वतंत्रता दिवस परेड, राजनीतिक भाषणों, मेलों, संगीत समारोह के साथ बांग्लादेश की परंपराओं पर आधारित उत्सव मनाया जाता है। टीवी और रेडियो स्टेशनों में विशेष कार्यक्रमों और देशभक्ति के गीतों का प्रसारण किया जाता है। आम तौर पर इस दिन सुबह में आयोजित समारोह के दौरान एकतीस तोपों की सलामी दी जाती है। मुख्य सड़कों को राष्ट्रीय ध्वज से सजाया जाता है। विभिन्न राजनीतिक दल और सामाजिक संगठनों द्वारा एक उचित तरीके से स्वतन्त्रता दिवस समारोह ढाका के आसपास तथा राष्ट्रीय स्मारकों पर आयोजित किया जाता है। 

बंगबंधु के नाम से विख्यात शेख मुजीबुर्रहमान के द्वारा २५ मार्च १९७१की आधी रात के बाद पाकिस्तान से अपने देश की आजादी की घोषणा की गई, उसके बाद उन्हें पाकिस्तानी सेना द्वारा गिरफ्तार कर लिया गया। २६ मार्च १९७१ को बांग्लादेश की स्वतंत्रता की घोषणा के साथ ही मुक्ति युद्ध की शुरुआत हो गई थी। अंत में जीत १६ दिसम्बर को एक ही वर्ष में हासिल किया गया था, जो विजय दिवस के रूप में मनाया जाता है। शेख मुजीबुर्रहमान ने पाकिस्तान के खिलाफ सशस्त्र संग्राम की अगुवाई करते हुए बांग्लादेश को मुक्ति दिलाई। वे बांग्लादेश के प्रथम राष्ट्रपति बने और बाद में प्रधानमंत्री भी बने।

 इतिहास 
26 मार्च 1971 में बांग्लादेश की स्वतंत्रता की घोषणा की है और मुक्ति युद्ध शुरू कर दिया गया था। ईस्ट बंगाल के लोगों के सभी वर्गों के मुक्ति के लिए पाकिस्तानी सेना के शासकों के निरंतर उत्पीड़न से बचाने के बांग्लादेश युद्ध में भारत ने साथ दिया। स्वतंत्रता हेतु युद्ध के नौ महीने में मानव जीवन के मामले में पाकिस्तानी सेना को 3 मिलियन की हानि इस गृहयुद्ध के दौरान हुई थी। अंत में जीत 16 दिसम्बर को एक ही वर्ष में हासिल किया गया था, जो विजय दिवस के रूप में मनाया जाता है।
 बांग्लादेश के जनक 

बांग्लादेश के संस्थापक होने के नाते शेख मुजीबुर्रहमान को बंगलादेश का जनक कहा जाता है। वे अवामी लीग के अध्यक्ष थे। पाकिस्तान के खिलाफ सशस्त्र संग्राम की अगुवाई करते हुए बांग्लादेश को मुक्ति दिलाई। वे बांग्लादेश के प्रथम राष्ट्रपति बने और बाद में प्रधानमंत्री भी बने। वे 'शेख मुजीब' के नाम से भी प्रसिद्ध थे। उन्हें 'बंगबन्धु' की पदवी से सम्मानित किया गया था, किन्तु १५ अगस्त १९७५ को सैनिक तख्तापलट के द्वारा उनकी हत्या कर दी गयी।ऐसे हुई बंगबंधु की हत्या  (प्रभात खबर)

 स्वतंत्रता पुरस्कार 
स्वतंत्रता पुरस्कार बांग्लादेश का सर्वोच्च नागरिक पुरस्कार है। यह बांग्लादेश के स्वतन्त्रता दिवस की पूर्व संध्या में आयोजित एक समारोह में बांग्लादेश की सरकार द्वारा प्रदान किया जाता है। यह वार्षिक पुरस्कार, 1977 में शुरू किया गया था, जो प्रतिवर्ष मुक्ति युद्ध, भाषा आंदोलन, शिक्षा, साहित्य, पत्रकारिता, सार्वजनिक सेवा, विज्ञान प्रौद्योगिकी, चिकित्सा विज्ञान, सामाजिक विज्ञान, संगीत, खेल और खेल, ललित कला, ग्रामीण, विकास और कुछ अन्य क्षेत्रों में उल्लेखनीय योगदान हेतु दिया जाता है।

 सन्दर्भ 

इन्हें भी देखें
बांग्लादेश
बांग्लादेश मुक्ति युद्ध
पूर्वी पाकिस्तान
पूर्वी बंगाल
बांग्ला भाषा आन्दोलन

 बाहरी कड़ियाँ
(Bangabandhu) Sheikh Mujibur Rahman — The architect of Bangladesh
 Mujib on Banglapedia

श्रेणी:बांग्लादेश
श्रेणी:गूगल परियोजना
श्रेणी:राष्ट्रीय त्यौहार
जर्नल ऑफ़ हाई एनर्जी फिजिक्स

जर्नल ऑफ़ हाई एनर्जी फिजिक्स उच्च ऊर्जा भौतिकी के क्षेत्र को समाविष्ट करने वाला सहकर्मी समीक्षा वैज्ञानिक पत्रिका है। यह इंटरनेशनल स्कूल फॉर एडवांस्ड स्टडीज की ओर से स्प्रिंगर विज्ञान + व्यापार मीडिया द्वारा प्रकाशित होता है।

 बाहरी कड़ियाँ 
 
 पत्रिका पृष्ठ

श्रेणी:नाभिकीय भौतिकी
श्रेणी:भौतिकी
श्रेणी:कण भौतिकी
श्रेणी:भौतिकी पत्रिका
श्रेणी:अंग्रेजी भाषा पत्रिका
श्रेणी:1997 में स्थापित प्रकाशन
श्रेणी:स्प्रिंगर अकादमिक पत्रिका
श्रेणी:विज्ञान एवं प्रौद्योगिकी के जर्नल
एडवर्ड विटेन

एडवर्ड विटेन (जन्म 26 अगस्त 1951) अमेरिकी सैद्धांतिक भौतिक विज्ञानी होने के साथ-साथ गणितीय भौतिकी पर केन्द्रित हैं जो इंस्टिट्यूट फॉर एडवांस्ड स्टडी प्रिंसटन, न्यू जर्सी में गणितीय भौतिकी के प्रोफ़ेसर हैं।

२००४ के टाईम पत्रिका के एक लेख के अनुसार वृहत सोच वाले विश्व के महानतम जीवित सैद्धन्तिक भौतिक विज्ञानी हैं।
 जन्म एवं शिक्षा 
विटेन का जन्म बाल्टीमोर में हुआ। वे लोरेन (वोलाच) विटेन और लूईस विटेन के पुत्र हैं जो कि एक सामान्य आपेक्षिकता और गुरुत्वाकर्षण के विशेषज्ञ, सैद्धांतिक भौतिक शास्त्रि के रूप में जाने जाते हैं।

 शोध 
thumb|सन् २००१ में टाटा मूलभूत अनुसंधान संस्थान में डेविड ग्रॉस, स्टीफन हॉकिंग और सुनील मुखी के साथ एडवर्ड विटेन

विटेन का सैद्धांतिक भौतिकी में बहुत ही सराहनीय योगदान है। उनके ३४० से भी अधिक प्राथमिक रूप से प्रमात्रा क्षेत्र सिद्धान्त और स्ट्रिंग सिद्धांत में और संस्थिति और ज्यामिति से सम्बंधित क्षेत्रो में हैं। सन् 2004 में, टाइम पत्रिका ने लिखा कि विटेन "सामान्यतः दुनिया के महानतम सैद्धांतिक भौतिक शास्त्रि माने जाते" थे।

 व्यक्तिगत जीवन 
विटेन की शादी काईरा नेप्पी से हुई, जो प्रिंसटन विश्वविद्यालय में भौतिक विज्ञान की प्रोफेसर हैं।

 पुरस्कार और सम्मान 
 सन्दर्भ 

 बाहरी कड़ियाँ

 Faculty webpage
 Publications on ArXiv
 Witten theme tree on arxiv.org
 Futurama episode information
 
 Institute of Physics profile

श्रेणी:भौतिक विज्ञानी
श्रेणी:1951 में जन्मे लोग
श्रेणी:जीवित लोग
अकोले तालुक

250px|thumbnail|right|अहमदनगर जिले के नक्शे पर अकोले तालुक
अकोले तालुक भारत के महाराष्ट्र राज्य के अहमदनगर जिले के संगमानेर उपखंड में स्थित तालुक है। 

यह अहमदनगर जिले के पश्चीम में स्थित है। इसके पुर्व में अहमदनगर जिले का ही संगमनेर तहसील, दक्षिण में पुणे जिला का जुन्नर तहसील, पश्चीम में ठाणे जिले के शहापुर तहसील और मुरबाड़ तहसील है, और उत्तर में नासीक जिले के इगतपुरी और सिन्नर तहसील है।  

 चित्र दिर्घा 

सन्दर्भ

श्रेणी:महाराष्ट्र के शहर
श्रेणी:अहमदनगर ज़िला
स्टोनी ब्रूक विश्वविद्यालय

द स्टेट यूनिवर्सिटी ऑफ़ न्यूयॉर्क, स्टोनी ब्रूक (सामान्यतः स्टोनी ब्रूक विश्वविद्यालय, स्टोनी ब्रूक, या एसबीयू से निर्दिष्ट) संयुक्त राज्य अमेरिका में स्टोनी ब्रूक, न्यूयॉर्क में स्थित एक सार्वजनिक शोध विश्वविद्यालय है।
 सन्दर्भ 

 बाहरी कड़ियाँ
 
श्रेणी:अमेरिकी विश्वविद्यालय
मार्च २३ अभियान

thumb|230px|नवम्बर २०१२ में उत्तर कीवू प्रान्त की राजधानी गोमा में ऍम२३ के लड़ाके
मार्च २३ अभियान (), जिसे ऍम२३ (M23) और कांगोई क्रान्तिकारी सेना (Congolese Revolutionary Army) के नाम से भी जाना जाता है, अफ़्रीका के कांगो लोकतान्त्रिक गणराज्य के पूर्वी भागों में सक्रीय एक विद्रोही सैनिक संगठन है। यह विशेषकर उत्तर कीवू प्रान्त में गतिविधियाँ करता है। वर्तमान में यह कांगो की केन्द्रीय सरकार के विरुद्ध लड़ रहा है और इन मुठभेड़ों की वजह से बहुत से स्थानीय नागरिक अपने घरों से विस्थापित हुए हैं। २० नवम्बर २०१२ को ऍम२३ ने उत्तर कीवू की राजधानी गोमा पर क़ब्ज़ा कर लिया था, जो १० लाख से अधिक की आबादी रखता है, लेकिन कुछ ही दिनों बाद उसका नियंत्रण खो बैठा।World Report 2013: Events of 2012, Human Rights Watch, pp. 116, Seven Stories Press, 2013, ISBN 9781609804831, ... Ntaganda and troops loyal to him joined this new rebellion, which called itself the M23 after the March 23, 2009 peace agreement between the Congolese government and the CNDP ...

 इन्हें भी देखें 
 कांगो लोकतान्त्रिक गणराज्य

 सन्दर्भ 

श्रेणी:कांगो लोकतान्त्रिक गणराज्य
श्रेणी:कांगो लोकतान्त्रिक गणराज्य की राजनीति